Marty Supreme

Το Marty Supreme είναι Αμερικανικό αθλητικό κωμικό δράμα του 2025, σε  παραγωγή και σκηνοθεσία του Τζος Σάφντι, ο οποίος έγραψε και το σενάριο σε συνεργασία με τον Ρόναλντ Μπρόνσταϊν. O Τιμοτέ Σαλαμέ πρωταγωνιστεί στον ομώνυμο ρόλο, με τους Γκουίνεθ Πάλτροου, Οντέσσα Ά'ζιον, Κέβιν Ο'Λίρι, Τάιλερ Οκόνμα, Έιμπελ Φεράρα και Φραν Ντρέσερ σε δευτερεύοντες ρόλους Τοποθετημένη στην δεκαετία του 1950, η ταινία είναι ελαφρώς βασισμένη στον Αμερικανό παίκτη πινγκ πονγκ Μάρτι Ράισμαν.

Ο Σάφντι και ο Μπρόνσταϊν άρχισαν να αναπτύσσουν την ταινία το 2018, αφού ο Σάφντι έλαβε για δώρο ένα αντίτυπο της βιογραφίας του Μάρτι Ράισμαν από το 1974, The Money Player: The Confessions of America's Greatest Table Tennis Champion and Hustler. Ο Σάφντι συναντήθηκε με τον Σαλαμέ το 2018 και του πρόσφερε τον πρωταγωνιστικό ρόλο. Μετά από μακροχρόνια περίοδο ανάπτυξης, η ταινία ανακοινώθηκε επίσημα τον Ιούλιο του 2024, αποτελώντας την πρώτη αυτόνομη σκηνοθετική προσπάθεια του Σάφντι μετά το Η Χαρά του να σε Κλέβουν (2008).

Το Marty Supreme έκανε πρεμιέρα ως "μυστική προβολή" στο Φεστιβάλ Κινηματογράφου Νέας Υόρκης 2025 στις 26 Οκτωβρίου 2025, και κυκλοφόρησε στις Ηνωμένες Πολιτείες από την A24 στις 25 Δεκεμβρίου 2025, όπου έλαβε ευρεία αναγνώριση. Το Εθνικό Συμβούλιο Κριτικών Κινηματογράφου και το Αμερικανικό Ινστιτούτο Κινηματογράφου την χαρακτήρισαν ως μία από τις δέκα καλύτερες ταινίες της χρονιάς. Η ταινία έλαβε εννιά υποψηφιότητες στα 98α Βραβεία Όσκαρ, ανάμεσα τους Καλύτερης Ταινίας, Καλύτερης Σκηνοθεσίας (Σάφντι) και Α΄ Ανδρικού Ρόλου (Σαλαμέ). Έλαβε τρεις υποψηφιότητες στις 83ες Χρυσές Σφαίρες και στα 32α Βραβεία Σωματείου Ηθοποιών. Ο Σαλαμέ κέρδισε Χρυσή Σφαίρα και Βραβείο Critics' Choice για την ερμηνεία του.

Πλοκή
Στην Νέα Υόρκη του 1952, ο Μάρτι Μάουζερ δουλεύει ως πωλητής παπουτσιών στο μαγαζί του θείου του, Μάρεϊ, ενώ, παράλληλα, αγωνίζεται επαγγελματικά ως παίκτης πινγκ-πονγκ. Ο Μάρτι ονειρεύεται να κερδίσει το τουρνουά British Open και να κερδίσει τον πρωταθλητή Μπέλα Κλέτζκι, ώσρε να προσελκύσει το ενδιαφέρον των Αμερικανών στο άθλημα. Επίσης παρουσίαζει την ιδέα να πουλάει πορτοκαλί μπαλάκια πινγκ-πονγκ που θα αναγράφουν το όνομα του στον φίλο του, τον Ντίον, και στον επιχειρηματία πατέρα του Ντίον. Ο Μάρτι ζητάει $700 για το ταξίδι του στο Λονδίνο, αλλά ο Μάρεϊ αρνείται, με πρόσχημα την ανυσηχία του για την μητέρα του Μάρτι και επειδή θέλει να τον κρατήσει στην δουλεία του. Μετά από ώρες, ο Μάρτι κλέβει το χρηματοκιβώτιο του μαγαζιού απειλώντας τον συνάδελφο του, τον Λόιντ, με ένα όπλο. 

Στο Λονδίνο, ο Μάρτι, δυσαρεστημένος με το ξενοδοχείο των παικτών, πηγαίνει να μείνει στο Ξενοδοχείο Ritz, όπου αποπλανεί την πρώην ηθοποιό Κέι Στόουν και συναντά τον πλούσιο σύζυγο της, το μεγιστάνα κατασκευαστή στυλό, Μίλτον Ρόκγουελ. Ο Μάρτι νικάει τον Κλέτζκι στους ημιτελικούς αλλά χάνει στον τελικό από τον Κότο Έντο, έναν κωφό Ιάπωνα παίκτη που χρησιμοποιεί μία σφουγγαρένια ρακέτα. Ο Ρόκγουεν προτείνει στον Μάρτι έναν αγώνα επίδειξης εναντίον του Έντο πριν το Παγκόσμιο Πρωτάθλημα, αλλά ο Μάρτι αρνείται όταν μαθαίνει ότι απαιτείται να στήσουν τον αγώνα για να ευχαριστήσουν το Ιαπωνικό κοινό. Ο Μάρτι τότε περιοδεύει σε όλον τον κόσμο με τον Κλέτζκι με παραστάσεις επίδειξης για τους Harlem Globetrotters.

Πίσω στην Νέα Υόρκη, ο Μάρτι συλλαμβάνεται επειδή έκλεωε από τον Μάρεϊ αλλά δραπετεύει. Επανενώνεται με την παιδική του φίλη, Ρέιτσελ Μίζλερ, η οποία έχει παράνομη σχέση μαζί του για να ξεφύγει από τον σύζυγο της, τον Ίρα, που την κακομεταχειρίζεται, και μαθαίνει ότι είναι έγκυος στο παιδί του Μάρτι. Όσο μένει σε ένα υποβαθμισμένο πανδοχείο με τον φίλο του, τον Γουόλι, έναν ταξιτζή, ο Μάρτι ανακαλύπτει ότι έχει θα αποκλειστεί από το Παγκόσμιο Πρωτάθλημα αν δεν πληρώσει ένα πρόστιμο $1.500 στην Παγκόσμια Ένωση Πινγκ-Πονγκ, επειδή τους χρέωσε παράνομα στην διαμονή του στο Ritz. Η μπανιέρα του Μάρτι καταρρέει μέσα από το πάτωμα, τραυματίζοντας τον μαφιόζο Έζρα Μίσκιν, ο οποίος πληρώνει τον Μάρτι για να πάει τον σκύλο του, Μόζες, σε έναν κτηνίατρο. Ο Μάρτι, αντ'αυτού, ξεγελά τους θαμώνες ενός μαγαζιού μπόουλινγκ, μαζί με τον Γουόλι, για να μαζέψει χρήματα. Οι θαμώνες, αργότερα, τον βρίσκουν και του επιτίθενται σε ένα βενζινάδικο. Το ταξί του Γουόλι καταστρέφεται κατά την διαφυγή του και ο Μόζες το σκάει.

Ο Ρόκγουελ επιστρέφει στην Νέα Υόρκη, χρηματοδοτώντας μία θεατρική παράσταση για να επανεκκινήσει την καριέρα της Κέι. Αφού κάνει σεξ με την Κέι, ο Μάρτι προσπαθεί να πουλήσει το περιδέραιο της σε ένα ενεχυροδανειστήριο, αλλά μαθαίνει ότι είναι ψεύτικο. Ο Ρέιτσελ βρίσκει τον Μάρτι έχοντας μαυρισμένο μάτι και ισχυρίζεται ότι ο Ίρα την χτύπησε, με αποτέλεσμα ο Μάρτι να του επιτεθεί. Ο Μάρτι και η Ρέιτσελ μένουν στο σπίτι του Ντίον, ο οποίος αποκαλύπτει ότι είχε φτιάξει τα μπαλάκια αλλά ο Μάρτι δεν συνέχισε αυτήν την ιδέα. Ο Μάρτι και η Ρέιτσελ κλέβουν το αυτοκίνητο του Ντίον και προσπαθούν να βρουν το Μόζες για να πάρουν χρήματα από τον Μίσκιν, αλλά το βάζουν στα πόδια όταν αρχίζει να πυροβολεί προς το μέρος τους ένας αγρότης που έχει πάρει τον Μόζες. Ο Ντίον τους διώχνει από το σπίτι, επειδή έκλεψαν και κατέστρεψαν το αυτοκίνητο του και πετάει τα μπαλάκια. Ο Μάρτι μαθαίνει ότι η Ρέιτσελ σκηνοθέτησε τον τραυματισμό της για να τον χειραγωγήσει και την εγκαταλείπει. Η Ρέιτσελ λέει στον Ίρα ότι το μωρό δεν είναι δικό του και την διώχνει από το σπίτι.

Στην πρεμιέρα της παράστασης της Κέι, ο Μάρτι απολογείται που έκλεψε το κόσμημα της. Παρόλο που καταλαβαίνει τις αληθινές του προθέσεις, η Κέι λέει στον Μάρτι να την συνατήσει το ίδιο βράδυ στο Σέντραλ Παρκ, όπου του δίνει ένα ακριβό περιδέραιο για να πληρώσει το πρόστιμο του και να μπορέσει να ταξιδέψει. Ο Μάρτι και η Κέι αρχίζουν να ερωτοτροπούν στο πάρκο αλλά σύντομα γίνονται αντιληπτοί από την αστυνομία και χρησιμοποιούν το περιδέραιο για να δωροδοκήσουν τους αστυνομικούς, ώστε να τους αφήσουν ελεύθερους. Η Κέι του προτείνει να του δώσει ακόμα ένα περιδέραιο, αλλά παίρνει μία κακή κριτική για την παράσταση, στο πάρτι μετά την πρεμιέρα, και καταρρέει. Τότε, ο Μάρτι ικετεύει τον Ρόκγουελ να επαναφέρει την πρόταση για την έκθεση στο Τόκιο και ο Ρόκγουελ συμφωνεί με τον όρο ο Μάρτι να υποκύψει σε μία εξευτελιστικό δημόσιο χτύπημα στα οπίσθια.

Πριν ο Μάρτι φύγει, αυτός και Ρέιτσελ απάγονται από τον Μίσκιν, αφού η Ρέισελ προσπάθησε να τον ξεγελάσει με έναν άλλον σκύλο. Ο Μίσκιν τους αναγκάζει να τον οδηγήσουν στο σπίτι που βρήκαν τον Μόζες. Μία ανταλλαγή πυροβολισμών αφήνουν τον αγρότη, τον Μίσκιν και τους άντρες του νεκρούς και την Ρέιτσελ τραυματισμένη. Ο Μάρτι ανακαλύπτει ότι τα περισσότερα χρήματα είναι αποκόμματα χωρίς αξία. Πηγαίνει την Ρέιτσελ στο νοσοκομείο, όπου γεννάει πρόωρα, και φεύγει για το Τόκιο.

Στην Ιαπωνία, ο Μάρτι μαθαίνει ότι είναι πολύ αργά για να συμμετέχει στο Παγκόσμιο Πρωτάθλημα ακόμα και αν πληρώσει το πρόστιμο του. Χάνει στον αγώνα της έκθεση, όπως ήταν σχεδιασμένο, αλλά ότι ο Ρόκγουελ αποφασίζει να τον εξευτελίσει κι άλλο, ο Μάρτι αποκαλύπτει ότι ο αγώνας ήταν στημένος και απαιτεί έναν αληθινό επαναληπτικό αγώνα και ο Έντο συμφωνεί. Ο Μάρτι κερδίζει οριακά και ο Ρόκγουελ αρνείται να τον επιστρέψει στο σπίτι του. Ο Μάρτι επιστρέφει στις Ηνωμένες Πολιτείες με τους στρατιώτες τους Στρατού των Ηνωμένων Πολιτειών, επανενώνεται με την μητέρα του στο νοσοκομείο, εξομολοείται τον έρωτα του στην Ρέιτσελ που αναρρώνει, και ξεσπάει σε κλάμματα όταν συναντά τον νεογέννητο γιο του. 

Ηθοποιοί και χαρακτήρες

 Τιμοτέ Σαλαμέ ως Μάρτι Μάουζε, επίδοξος πρωταθλητής πινγκ-πονγκ, αποφασισμένος να γίνει ο καλύτερος στο άθλημα. Ο χαρακτήρα βασίζεται ελαφρώς στον πραγματικό παίκτη πινγκ-πονγκ, Μάρτι Ράισμαν.
 Γκουίνεθ Πάλτροου ως Κέι Στόουν, πλούσια, συνταξιοδοτημένη ηθοποιός και μέλος της κοσμικής κοινωνίας, η οποία συνάπτει σεξουαλική σχέση με τον Μάρτι.
 Οντέσα Ά'ζιον ως Ρέιτσελ Μίζλερ, παντρεμένη παιδική φίλη του Μάρτι που έχει παράνομο δεσμό μαζί του.
 Κέβιν Ο'Λίρι ως Μίλτον Ρόκγουελ, επιχειρηματίας με επιρροή και σύζυγος της Κέι που ενδιαφέρεται για τον Μάρτι και το πινγκ-πονγκ.
 Τάιλερ Οκόνμα ως Γουόλιμ ταξιτζής και φίλος του Μάρτι, που είναι επίσης καλός στο πινγκ-πονγκ.
 Έιμπελ Φεράρα ως Έζρα Μίσκιν, εγκληματίας με τον οποίο συναντιέται ο Μάρτι.
 Φραν Ντρέσερ ως Ρεμπέκα Μάουζερ, μητέρα του Μάρτι.
 Λουκ Μάνλεϊ ως Ντίον Γαλάνης, φίλος του Μάρτι που μένει με τους γονείς του.
 Έμορι Κοέν ως Ίρα Μίζλερ, σύζυγος της Ρέιτσελ.
 Λάρι "Ράτσο" Σλόμαν ως Μάρεϊ Νόρκιν, θείος του Μάρτι και ιδιοκτήτης μαγαζιού παπουτσιών.
 Ραλγ Κολούτσι ως Λόιντ, συνάδελφος του Μάρτι στο μαγαζί παπουτσιών.
 Γκέζα Ρόρινγκ ως Μπέλα Κλέτζλι, επιζών του Ολοκαυτώματος και πρωταθλητής του πινγκ-πονγκ που εκπροσωπεί την Ουγγαρία. Ο χαρακτήρας βασίζεται ελαφρώς στον πραγματικό παίκτη πινγκ-πονγκ, Αλόιζι Έρλιχ.
 Κότο Καβαγκούτσι ως Κότο Έντο, κωφός πρωταθλητής πινγκ-πονγκ που εκπροσωπεί την Ιαπωνία. Ο χαρακτήρας είναι εν μέρει εμπνευσμένος από τον πραγματικό παίκτη πινγκ-πονγκ Χιρότζι Σάτο.
 Πίκο Άιγερ ως Ραμ Σέθι, επικεφαλής τους Διεθνούς Σωματείου Πινγκ-Πονγκ.
 Τζον Κατσιματίδης ως Κρίστοφερ Γαλάνης, επιχειρηματίας και πατέρας του Ντιόν.
 Σάντρα Μπερνάρντ ως Τζούντι, γειτόνισσα του Μάρτι που ζει στον κάτω όροφο.
 Τζορτζ Γκερβιν ως Λόρενς, ιδιοκτήτης κλαμπ πινγκ-πονγκ.
 Τεντ Γουίλιαμς ως Τεντ, υπάλληλος στο κλαμπ πινγκ-πονγκ του Λόρενς.
 Πεν Τζιλέτ ως Χοφ, αγρότης στο Νιου Τζέρσεϊ.
 Άιζακ Μιζράχι ως Μερλ, ατζέντης που δουλεύει με την Κέι.
 Ντέιβιντ Μάμετ ως Γκλεν Νόρντμαν, σκηνοθέτης που δουλεύει με την Κέι.
 Φρεντ Χέτσινγκερ ως Τρόι, ηθοποιός που δουλεύει με την Κέι.
 Σπένσερ Γρανές ως Κλαρκ, άνδρας που κλέβουν ο Μάρτι και ο Γουόλι.
 Λεβόν Χοκ ως Κρίστιαν, άνδρας που κλέβουν ο Μάρτι και ο Γουόλι.
 Άιζακ Σάιμον ως Ρότζερ, άνδρας που κλέβουν ο Μάρτι και ο Γουόλι.
 Χέιλι Γκέιτς ως Τρις, κοπέλα του Ρότζερ.
 Μίτσελ Γουένιγκ ως Μιτς, βοηθός του Έζρα.
 Μαριάν Τεπεντίνο ως Μαριάν, πελάτισσα του μαγαζιού παπουτσιών.
 Φιλίπ Πετίτ ως εκφωνητής στις Βρυξέλλες.
 Τρέισι ΜακΓκρέιντι ως Γκλομπτρότερ.
 Κέμπα Γουόκερ ως Γκλομπτρότερ.
 Ναόμι Φράι ως βοηθός της Κέι Στόουν.
 Ρόνταλντ Μπρόνσταϊν ως η φωνή στο τηλέφωνο του Μπάρνεϊ Στόουν.
 Ρέι Τιντόρι ως κάμεραμαν του Γουέμπλεϊ.
 Πολ Γκρίμσταντ ως υπεύθυνος της θεατρικής παραγωγής.
 Ρόμπερτ Πάτινσον ως η φωνή του Βρετανού εκφωνητή στο τουρνουά. (δεν αναγράφεται στους τίτλους)

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Ταινίες γυρισμένες στη Νέα Υόρκη
Κατηγορία:Ταινίες παραγωγής A24
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)